Saltoniškių kapinės

Saltoniškių kapinės – riboto laidojimo kapinės Vilniuje, Šeškinėje, prie Ąžuolyno ir Ozo gatvių sankirtos, istorinėje Vilniaus miesto dalyje Saltoniškėse. Prižiūri Saltoniškių kapinių grupės administracija, UAB „Aketonas“. 

1962 m. nusprendus visiškai likviduoti Evangelikų kapines, jas paverčiant parku, nedaugelio asmenų antkapiniai paminklai 1962 m. buvo perkelti ir į Saltoniškių kapines. Kai vyko Mindaugo tilto statybos ir buvo tvarkomos aplinkinės gatvės, čia rasti žydų palaikai buvo perlaidoti Saltoniškių kapinėse. Dabar Saltoniškių kapinėse nelaidojama nesant šeimos kapo. Naujos kapavietės nebeformuojamos, tačiau galima laidoti esamose (kur jau palaidota) kapavietėse, formuojant naujus kapus arba pakartotinai laidojant į jau esamus.

Paminklai 
 Anykštėno Stasio Karanausko stogastulpis „Motina ir Liūdinčioji“
 J. Vasilevičiaus M. Vaitiekūnaitės-Kučinskienės antkapinis paminklas, 1971 m. (granitas)

Kapai 

Kapinėse palaidoti:

 Jurgis Gūžys (1885–1948) – mokytojas, pirmasis Anykščių vidurinės mokyklos vedėjas, direktorius, šaulys
 Kazimieras Mielkus (1887–1965) – ūkininkas, Vilniaus konferencijos dalyvis
 Stefanija Ladigienė (1901–1967) – Pasaulio tautų teisuolė, III Seimo narė, ateitininkė, pedagogė, publicistė, tremtinė
 Stasys Bagdonas (1901–1967) – politkalinys, pulko adjutantas, apdovanotas 1-ojo laipsnio Kryžiumi „Už Tėvynę“, dalyvavęs kovose su bermontininkais, lenkais
 Simonas Sidabras (1898–1967) – Lietuvos kariuomenės savanoris, karininkas ir dailininkas
 Vincentas Taškūnas (1880–1967) – kunigas, profesorius, Vytauto Didžiojo gimnazijos kapelionas ir mokytojų seminarijos dėstytojas, laikraščio „Vilniaus aušra“ redaktorius
 Petras Biržys (1896–1970) – karininkas, savanoris, literatas, dainininkas, humoristas, aktorius mėgėjas (Pupų Dėdė), etnografas
 Juozas Petrulis (1904–1975) – kultūros istorikas, muziejininkas, restauratorius
 Steponas Šarapovas (1936–1981) – skulptorius
 Aleksandras Karuža (1906–1981) – pedagogas, Vilniaus 11-osios vidurinės mokyklos direktorius, LTSR nusipelnęs mokytojas
 Leonas Čibiras (1921–1992) – dendrologas, želdynų specialistas, pedagogas ir miškininkas
 Petras Gaulė (1923–1993) – poetas
 Boleslovas Migonis (1943–1995) – Vilniaus muzikos mokyklos „Lyra“ pučiamųjų skyriaus mokytojas 
 Gražina Kliaugienė (1944–1995) – dailės kritikė 
 Andrius Marazas (1970–1998) – alpinistas
 Vytautas Augustinas (1912–1999) – fotografas
 Rimantas Baltušis (1960–2000) – pulkininkas leitenantas, Lietuvos didžiojo kunigaikščio Butigeidžio dragūnų bataliono įkūrėjas ir ilgametis jo vadas
 Julius Juzeliūnas (1916–2001) – kompozitorius, muzikologas, pedagogas, visuomenės veikėjas
 Eglė Linkaitytė-Weiss (1948–2002) – Lietuvos Respublikos jaunimo irklavimo rinktinės narė, Mokslų akademijos turistų klubo valdybos narė
 Ona Matusevičiūtė (1908–2002) – rašytoja, pedagogė, spaudos darbuotoja, bibliografė
 Laima Sofija Barisaitė-Zelenkevičienė (1930–2005) – dailininkė grafikė
 Adolfas Tautavičius (1925–2006) – archeologas, habilituotas daktaras
 Bronius Kvedaras (1934–2008) – fizikos-matematikos mokslų kandidatas, dirbęs skaičiavimo metodų ir diferencialinių lygčių teorijos srityse
 Ona Barisaitė (1934–2011) – chirurgė, profesoriaus Algimanto Marcinkevičiaus vadovaujamos kardiochirurgijos klinikos Santariškėse muziejaus įkūrėja
 Antanas Ramanauskas (1930–2011) – inžinierius, apdovanotas garbės kryžiumi „Už nuopelnus Lietuvai“
 Konstantinas Bogdanas (1926–2011) – skulptorius
 Vytautas Dabašinskas (1929–2012) – kino filmų kūrėjas, režisierius
 Rimantas Petras Sližys (1936–2012) – elektrochemikas, profesorius, pirmasis Lietuvos mokslo tarybos pirmininkas
 Algirdas Jonas Štaras (1934–2013) – plaukikas, plaukimo treneris
 Filomena Taunytė (1925–2013) – pulmonologė, publicistė, žurnalistė
 Danguolė Juodikaitytė-Adamkevičienė (1942–2020) – dainininkė (sopranas)
 Regina Prakseda Tamošaitienė (1930–2021) – kanklininkė, dirigentė, pedagogė
 Jonas Gediminas Marčiukaitis (1932–2022) – statybos inžinierius
 Algimantas Vladas Stasiukynas (1944–2023) – energetikas, politikas, buvęs LR energetikos ministras
</div>
</small>

Šaltiniai

Nuorodos 
 Kapinės (Wikimapia)

Vilniaus kapinės